**Kovács Mihály Ferenc**

* Munkahely: Büntetés-végrehajtás Országos Parancsnoksága
* Rendfokozat: bv. ezredes
* Beosztás, munkakör: szolgálatvezető
* Levélcím: 1245 Budapest, Pf. 1046
* Telefon: 061/301-8242
* E-mail cím: kovacs.mihaly@bv.gov.hu

**Önéletrajz:**

Közel huszonöt éves szakmai tapasztalattal rendelkezik, területi és országos szinten egyaránt töltött be vezetői pozíciókat. A büntetés-végrehajtási és fogvatartási szakterületek vezetőjeként sokrétű tapasztalatokra, szakmai és társadalmi kapcsolatokra tett szert. Munkacsoportban való részvételével aktív szerepet vállalt az új Bv Kódex megalkotásában. A központi szállítási és nyilvántartási szakterület vezetőjeként közreműködött a szabadságvesztés büntetés megkezdésére illetékes bv. intézetet és a végrehajtás kezdőnapját meghatározó felhívási tevékenység végrehajtási gyakorlatának kidolgozásában, annak működtetésében. Szolgálatvezetői minőségében kiemelten kezeli az elítéltek szabadulásra történő felkészítésének fejlesztésére, valamint a bűnismétlési és visszaesési kockázatuk csökkentésére irányuló programok széleskörű alkalmazását, illetve a resztoratív módszerek beépítésének lehetőségét a fogvatartottak társadalmi beilleszkedését támogató programok eszköztárába. Reintegrációs területen megszerzett elméleti és gyakorlati ismereteit, hazai és nemzetközi konferenciákon előadóként és résztvevőként szerzett tapasztalatait egyaránt felhasználva több publikációt készített.

**Szakmai pályája:**

|  |  |
| --- | --- |
| 1995-2000 | A Balassagyarmati Fegyház és Börtön nevelője. |
| 2000-2006 | A Balassagyarmati Fegyház és Börtön Büntetés-végrehajtási Osztály osztályvezető-helyettese. |
| 2006.07-2006.10. | A Balassagyarmati Fegyház és Börtön kiemelt főreferense. |
| 2006.10.-2014.09. | A Balassagyarmati Fegyház és Börtön Fogvatartási Ügyek Osztály osztályvezetője. |
| 2014.10-2017.09. | A Büntetés-végrehajtás Országos Parancsnokság Központi Szállítási és Nyilvántartási Főosztály főosztályvezetője. |
| 2017.09- | A Büntetés-végrehajtás Országos Parancsnokság Fogvatartási Ügyek Szolgálata szolgálatvezetője. |
|  |  |

**Tanulmányok:**

A Szent-Györgyi Albert Orvostudományi Egyetem Főiskolai Karán általános szociális munkás diplomát szerzett, majd elvégezte az Eötvös Loránd Tudományegyetem Társadalomtudományi Karának Szociális Munka Mesterképzését.

**Kitüntetések:**

Büntetés-végrehajtási Szolgálatért Emlékplakett "EZÜST" fokozata: 2005.09.08.

Büntetés-végrehajtási Tanácsosi Cím: 2011.03.15.

Szolgálati Jel 20 éves szolgálati idő után: 2017.05.01.

Miniszteri Elismerő Oklevél: 2019.10.23.